Հենան

Անվան այլ կիրառումների համար տե՛ս՝ Հենան (այլ կիրառումներ) Հենան ( չինարեն հեշտ. 河南 , պինին: Hénán, բառացիորեն: «գետից դեպի հարավ»), նահանգ Չինաստանի կենտրոնական մասի արևելյան հատվածում, Հուանհե և Հուայհե գետերի միջին և ստորին հոսանքների ավազանում։ Տարածքը 160 հզ. կմ քառակուսի է, բնակչությունը 1975 թվականի տվյալներով եղել է 50,3 միլիոն, 2020 թվականի տվյալներով՝ 99,365 միլիոն: Վարչական կենտրոնը և խոշորագույն բնակավայրը Չժենչժոու քաղաքն է: Արևելյան մասը գտնվում է Չինական մեծ հարթավայրում, նահանգի արևմտյան մասի մեջ են մտնում Ցինլին և Տայխանշան լեռների ճյուղավորումները։ Գետային ցանցը խիտ է։ Հենանը Չինաստանի կարևոր հողագործական շրջաններից է։ Հիմնական պարենային կուլտուրաներն են ցորենը, եգիպտացորենը, գաոլյանը, ընդեղենը, բրինձը, պալարապտուղները։ Երկու տարում հավաքում են դաշտային կուլտուրաների 3 բերք։ Մշակում են նաև բամբակ, գետնընկուզ, ծխախոտ, քնջութ, թեյ։ Զբաղվում են այգեգործությամբ։ Համեմատաբար զարգացած է թեթև և սննդի արդյունաբերությունը։ Ծանր արդյունաբերության հիմնական ճյուղը ածխի արդյունաբերությունն է։ Կա մետաղաձուլություն, մեքենաշինություն, քիմիական, ցեմենտի, թղթի արդյունաբերություն, արհեստագործական արտադրություն։ Հիմնական արդյունաբերական կենտրոններն են Չժենչժոուն, Լոյանը, Պինդինշանը, Սինսյանը, Անյանը և այլն։ Անվանում Անվանումը կազմված է չինարեն հե ― «գետ» և նան ― «հարավ» բառերից, այսինքն նշանակում է «գետից հարավ»․ նկատի է առնվում Հուանհե գետը, որի միջին և ստորին հոսանքի ավազանում գտնվում է նահանգը։ Պատկերասրահ Ծանոթագրություններ Գրականություն 中国地图册：地形版 (Атлас Китая : Топографическое издание). — 北京: 中国地图出版社 (Китайское картографическое издательство), 2022. — ISBN 978-7-5031-8099-6 Արտաքին հղումներ Հենան Արխիվացված 2019-07-24 Wayback Machine muhranoff.ru-ում «Large map of Henan». Արխիվացված է օրիգինալից 2006-07-23-ին. China Internet Information Center 大河网News CenterԱրխիվացված 2006-10-13 Wayback Machine «河南旅游网Henan Province Tourism Service Network». Արխիվացված է օրիգինալից 2006-02-03-ին. «河南文化网Nenan Culture Websites». Արխիվացված է օրիգինալից 2006-01-12-ին. «p». Արխիվացված է օրիգինալից 2005-11-18-ին. The communist city of Nanjiecun — webpresence, engl.